Дзяцюк шчыра любіць дзяўчыну… (Гейнэ/Багдановіч)
Дзяцюк шчыра любіць дзяўчыну,
Ёй іншы да сэрца прыпаў,
А іншы той іншую любіць
І мужам яе хутка стаў.
За першага, хто ні спаткаўся,
Дзяўчына са злосці ідзе.
Дзяцюк жа марнее і губіць
Жыццё маладое ў нудзе.
Старая ўжо гэта гістор’я,
Хоць новаю будзе ўсягды.
Як з кімі здары́цца — напэўне
Сэрца́ разаб’е ім тады…

(1822—1823 / 1909)

Вершы Генрыха Гейнэ
Пераклады Максіма Багдановіча
Пераклады з нямецкай мовы
Творы 1822 года
Творы 1909 года

de:Ein Jüngling liebt ein Mädchen
fi:Ja poika lempii neittä
ru:Красавицу юноша любит (Гейне/Плещеев)
uk:Хлопець кохає дівчину (Гейне/Леся Українка)